Domstolens kendelse (Ottende Afdeling) af 30. september 2020 – Câmara Municipal de Gondomar
(Sag C-135/20) (1)
»Anmodning om præjudiciel afgørelse – artikel 99 i Domstolens procesreglement – direktiv 1999/70/EF – rammeaftalen vedrørende tidsbegrænset ansættelse, der er indgået af EFS, UNICE og CEEP – § 5 – tidsbegrænsede ansættelseskontrakter i den offentlige sektor – på hinanden følgende kontrakter – forbud mod ændring af tidsbegrænsede ansættelseskontrakter til en tidsubegrænset ansættelseskontrakt – lovlighed«
Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – foranstaltninger, der har til formål at forhindre misbrug ved anvendelse af flere på hinanden følgende tidsbegrænsede ansættelseskontrakter – kontrakter indgået med en arbejdsgiver i den offentlige sektor – national lovgivning, der forbyder ændring af flere på hinanden følgende tidsbegrænsede ansættelseskontrakter til en tidsubegrænset kontrakt – lovlighed – betingelse – forekomsten af en effektiv og afskrækkende sanktionsmekanisme – den nationale rets efterprøvelse
(Rådets direktiv 1999/70, bilag, § 5)
(jf. præmis 18-26 samt konkl.)
Konklusion
§ 5 i rammeaftalen om tidsbegrænset ansættelse, indgået den 18. marts 1999, der er optaget som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en lovgivning i en medlemsstat, som i den offentlige sektor forbyder enhver ændring af på hinanden følgende tidsbegrænsede ansættelseskontrakter til en tidsubegrænset ansættelseskontrakt, for så vidt som denne lovgivning ikke, hvad angår den nævnte sektor, indeholder andre effektive foranstaltninger for at undgå og, i givet fald, sanktionere misbrug af på hinanden følgende tidsbegrænsede kontrakter.
1 EUT C 209 af 22.6.2020.